Ѡ не́мже ра́дуйтеся, ма́лѡны́нѣ, а́ще лѣ́по є́сть, приско́рбни бы́вше въ разли́чныхъ напа́стехъ: искуше́ніе ва́шея вѣ́ры, многочестнѣ́йше зла́та ги́бнуща, ѻгне́мъ же искуше́на, ѡбря́щется въ похвалу̀ и че́сть и сла́ву, во ѿкрове́ніи іи҃съ хрс̑то́вѣ: єго́же не ви́дѣвше лю́бите, и на него́же ны́нѣ не зря́ще, вѣ́рующе же, ра́дуетеся ра́достію неизглаго́ланною и просла́вленною, пріе́млюще кончи́ну вѣ́рѣ ва́шей спасе́ніе душа́мъ: ѡ не́мже спасе́ніи взыска́ша и испыта́ша про̑ро́цы, ѝже ѡ ва́шей бл҃года́ти прореко́ша, испыта́юще, въ каково̀ илѝ въ ко́е вре́мя явля́ше въ ни́хъ дх҃ъ хрс̑то́въ, пре́жде свидѣ́тельствуя ѡ хрс̑то́выхъ стрс̑те́хъ, я̀же по си́хъ сла́вахъ:̀мже ѿкры́ся, я́кѡ не ѝмъ самѣ̂мъ, но на́мъ служа́ху сія̂, я̀же ны́нѣ возвѣсти́шася ва́мъ благовѣствова́вшими ва́мъ дх҃омъ ст҃ы́мъ, по́сланнымъ съ нб҃сѐ, въ ня́же жела́ютъ а́гг҃ли прини́кнути